ai4bharat/Pralekha huggingface dataset:
وزیراعظم کا دفتر
وزیر اعظم نے ایودھیا ترقیاتی منصوبے کا جائزہ لیا
ایودھیا کو ایک روحانی مرکز، عالمی سیاحتی آماجگاہ اور ایک پائیدار سمارٹ سٹی کے طور پر فروغ دیا جائے گا
ایودھیا ہماری بہترین روایات اور بہترین ترقیاتی کایاپلٹ کا عکاس ہونا چاہئے:وزیر اعظم
ایودھیا کے انسانی اقدار کو ایسے مستقبل رخی بنیادی ڈھانچہ سے ہم آہنگ کیا جانا چاہئے جو ہر کسی کے لئے فائدہ مند ہو:وزیر اعظم
ایودھیا کو ترقی کی نئی منزلیں سر کرنے کے لئے اب قدم بڑھانے کا وقت آگیا ہے:وزیر اعظم
ایودھیا میں ترقیاتی کام صحت مند عوامی شرکت خاص طور سے نوجوانوں کی شمولیت کے جذبے کے ساتھ ہونے چائیں:وزیر اعظم
نئی دہلی 26 جون 2021: وزیر اعظم نریندر مودی نے ایودھیا ترقیاتی منصوبے کا جائزہ لیا۔ یوپی کے سرکاری افسران نے ایودھیا کی ترقی کے مختلف پہلوؤں کا احاطہ کرتے ہوئے ایک خاکہ پیش کیا۔
ایودھیا کی ترقی کو اس رخ پر رکھا گیا ہے کہ یہ ایک روحانی مرکز ، عالمی سیاحتی آماجگاہ اور ایک پائیدار سمارٹ سٹی کے طور پر ابھرے۔
وزیر اعظم کو ایسے متعدد آنے والے اور مجوزہ بنیادی ڈھانچے کے منصوبوں کے بارے میں آگاہ کرایا گیا جن کا مقصد ایودھیا کے ساتھ کنکٹویٹی بڑھانا ہے۔ بہت سے بنیادی ڈھانچے کے پروجیکٹوں پر تبادلہ خیال کیا گیا مثلا ًہوائی اڈہ، ریلوے اسٹیشن کی توسیع، بس اسٹیشن ، سڑکوں اور شاہراہوں کے منصوبے۔
عنقریب متوقع گرین فیلڈ ٹاؤن شپ پر تبادلہ خیال کیا گیا جس میں عقیدت مندوں کے قیام کی سہولت، آشرموں کے لئے جگہ اور مختلف ریاستوں کے مٹھوں ہوٹلوں اور بھون کے لئے جگہ فراہم کی جائے گی۔ ایک سیاحتی مرکز اور عالمی درجے کا میوزیم بھی تعمیر کرایا جائے گا۔
سریو ندی اور اس کے گھاٹوں کے آس پاس کے بنیادی ڈھانچہ کے فروغ پر خاص توجہ دی جارہی ہے۔ سریو ندی میں کروز بھی باقاعدہ طور سے چلائے جائیں گے۔
شہر کو اس طرح سے فروغ دیا جائے گا کہ اس میں سائیکل سواروں اور پیدل چلنے والوں کے لئے خاطر خواہ جگہ ہو۔ ٹریفک کا بندوبست بھی سمارٹ سٹی بنیادی ڈھانچہ کا استعمال کرکے جدید طرز پر کیا جائے گا۔
وزیر اعظم نے ایودھیا کو ایک ایسا شہر قرار دیا جو ہر ہندوستانی کے ثقافتی شعور پر نقش ہے ۔ ایودھیا میں ہماری بہترین روایات اور بہترین ترقیاتی کا یا پلٹ کی عکاسی ہونی چاہئے۔
ایودھیا روحانی ارفع دونوں خصوصیات رکھتا ہے۔ اس شہر کے انسانی اقدار کو ایسے مستقبل رخی بنیادی ڈھانچے سے ہم آہنگ کیا جانا چاہئے جو بشمول سیاحوں اور عقیدت مندوں سب کے لئے فائدہ مند ہو۔
وزیر اعظم نے کہا کہ آنے والی نسوں کو اپنی زندگی میں کم از کم ایک مرتبہ ایودھیا آنے کی خواہش ہونی چاہئے۔
وزیر اعظم نے کہا کہ ایودھیا میں ترقیاتی کام مستقبل قریب میں جاری رہیں گے۔ اس کے ساتھ ہی ساتھ ایودھیا کی ترقی کی نئی منزلیں سر کرنے کی جانب پیش قدمی کا اب وقت آگیا ہے۔ ایودھیا کی شناخت کو جوش وخروش کے ساتھ اجاگر کرنے کی یہ ہماری اجتماعی کوشش ہے جس کا مقصد اس کے ثقافتی تنوع کو اختراعی طریقوں سے زندہ رکھنا ہے۔
وزیر اعظم نے کہا کہ جس طرح بھگوان رام لوگوں کو ایک ساتھ لانے کی صلاحیت رکھتے تھے ، ایودھیا کے ترقیاتی کام بھی مثبت عوامی شمولیت ، خاص طور پر نوجوانوں کی شرکت کے جذبے کے ساتھ ہونے چائیں۔ انھوں نے کہا کہ ہمارے باصلاحیت نوجوانوں کی ہنرمندی شہر کی ترقیات میں بروئے کار لائی جائے۔
یوپی کے وزیر اعلیٰ یوگی آدتیہ ناتھ ، نائب وزیر اعلیٰ جناب کیشو پرساد موریہ، نائب وزیر اعلیٰ جناب دنیش شرما اور یوپی سرکار کے کئی وزراء اس میٹنگ میں موجود تھے۔
کابینہ سکریٹریٹ
ملک میں کووِڈ۔19 وبا پر قابو پانے کے لئے ریاستوں کو لاک ڈاؤن اور سے متعلق رہنما خطوط و استثنائی معاملات سے آگاہ کیا گیا
نئی دہلی، 24 مارچ 2020، نیشنل ڈیزاسٹر منیجٹمنٹ اتھارٹی ، وزیر اعظم مودی کی صدارت میں، نیشنل ڈیزاسٹر منیجٹمنٹ ایکٹ، 2005 کے تحت، نے آج ملک میں کووِڈ۔19 کے پھیلاؤ کو روکنے کی غرض سے مؤثر اقدامات کرنے کے لئے حکومت ہند کی وزارتوں / ڈپارٹمنٹس، اور ریاست / مرکز کے زیر انتظام علاقے کی حکومتوں اور ریاست / مرکز کے زیر انتظام علاقے کی اتھارٹیوں کی رہنمائی کے لئے ایک آرڈر جاری کیا ہے۔
وزیر اعظم کے پرنسپل سکریٹری ڈاکٹر پی کے مشرا، کابینہ سکریٹری جناب راجیو گوبا اور ہوم سکریٹری جناب اجے کمار بھلا نے تمام ریاستوں اور مرکز کے زیر انتظام علاقوں کے چیف سکریٹریوں کو آج رات نصف شب سے نافذ ہونے والے لاک ڈاؤن سے متعلق ہدایات سے آگاہ کیا۔
ڈاکٹر پی کے مشرا نے کہا کہ موجودہ صورتحال منفرد نوعیت کی ہے کیونکہ اس صورت حال میں اگر لوگ ایک دوسرے فاصلہ بناکر نہیں رکھیں گے تو اس سے بیماری کے بڑھنے کے خطرات بڑھ جائیں گے بھلے ہی کچھ لوگ ہی ایک دوسرے کے قریب جمع ہوں۔ انہوں نے مزید کہا کہ موجودہ صورتحال امن و امان قائم کرنے سے متعلق کوئی عام صورتحال کی طرح نہیں ہے، اس لئے یہی موقع ہے کہ ہم سخت کاروائی کریں۔
کابینہ سکریٹری نے کہا کہ شہریوں کو کم سے کم پریشانی ہونی چاہئے اور عوام کو استثنائی معاملات کے بارے میں حساس ہونا چاہئے۔ انہوں نے مزید کہا کہ تیارکردہ اور پکے ہوئے کھانے کی دستیابی کو ممکنہ حد تک یقینی بنایا جانا چاہئے، اس کے علاوہ گھر پر کھانا پہنچانے کی بھی بہتر سہولت ہونی چاہئے۔
ہوم سکریٹری نے کووِڈ۔19 وبا کے پھیلاؤ کو روکنے کے لئے حکومت ہند کی وزارتوں / ڈپارٹمنٹس، ریاستوں / مرکز کے زیر انتظام علاقوں کے ذریعہ کیے جانے والے اقدامات کے رہنما خطوط ساجھا کیے۔ چیف سکریٹریوں کو لاک ڈاؤن سے مستثنی افراد جیسے ڈاکٹر، میڈیکل اسٹاف، ضروری خدمات، سکیورٹی، میڈیا وغیرہ کے بارے میں بھی بتایا گیا۔
این ڈی ایم اے کے جاری کردہ آرڈر کی تعمیل میں داخلی امور کی وزارت نے آج نیشنل ڈیزاسٹر منیجٹمنٹ ایکٹ کے تحت مزید ایک آرڈر جاری کیا ہے، جس میں حکومت ہند کی وزارتوں / ڈپارٹمنٹس، ریاست / مرکز کے زیر انتظام علاقے کی حکومتوں اور ریاست / مرکز کے زیر انتظام علاقے کی اتھارٹیوں کو ملک میں کووِڈ۔19 کے پھیلاؤ کو روکنے کے لئے سماجی فاصلہ بنائے رکھنے کو یقینی بنانے کے لئے مؤثر اقدامات کرنے کے لئے کہا گیا ہے۔ یہ حکم 21 دنوں تک ملک کے تمام حصوں میں نافذ ہوگا اور یہ 25.03.2020 سے لاگو ہوگا۔
وزارت خزانہ
بالواسطہ ٹیکسوں اور کسٹم کے گروپ بی اورسی افسران کے لئے اپنی کارکردگی کی سالانہ آن لائن رپورٹ داخل کرنے کا مخصوص آن لائن نظام اسپیرو ’اسپیرو-سی بی آئی سی ‘ نافذالعمل
نئیدہلی16 مئی۔آئی آر ایس  کے افسران کے ذریعہ اپنی سالانہ کارکردگی کی روداد یعنی ’اپار‘ آن لائن طریقے سے تحریر کرنے کے کام کا آغاز 17-2016سے ہوچکا ہے ۔انسانی وسائل کے بہترانتظام کے سلسلے میں جاری اپنی کوششوں کے ایک حصے کے طور پر سی بی آئی سی نے سالانہ کارکردگی روداد یعنی ’اپار‘ کو اسپیرو کے ذریعہ آن لائن طور پر درج کرنے کی سہولت سی بی آئی سی کے 46000 گروپ بی ایس سی افسروں کے لئے فراہم کی ہے جو ملک بھر کے مختلف دفتروں میں کام کررہے ہیں ۔
مذکورہ پروجیکٹ کا افتتاح سی بی آئی سی کے چیئر مین جناب پی کے داس کے ذریعہ بورڈ کے دفتر واقع نارتھ بلاک نئی دلی سے رکن  –سی بی آئی سی جناب اے کے پانڈے اور ڈی جی ایچ آر ایم –سی بی آئی سی کے افسران کی موجودگی میں عمل میں آیا۔انسانی وسائل کے انتظام کا ڈائریکٹوریٹ جنرل  جوسی بی آئی سی کے تحت انسانی وسائل کا شعبہ ہے ، اس اولوالعز م پروجیکٹ کے نفاذ کے سلسلے میں اسے عملی جامہ پہنانے کے لئے نفاذ ایجنسی کے طور پر کام کررہا ہے ۔ اس پر ملک بھر کے سی بی آئی سی کے 400سے زائد دفاتر میں عمل ہورہا ہے۔
اسپیرو-سی بی آئی سی مرکزی حکومت کے محکموں کے ذریعہ احاطہ کئے جانے والے ملازمین سے متعلق ایک نظام ہے ۔ یہ نظام سالانہ کارکردگی روداد کے انتظام کے معاملے میں یکسر تبدیلی کا نقیب ہے ۔ کیونکہ سی بی آئی سی کے تحت بڑی تعداد میں گروپ بی اور گروپ سی کے افسران اور دیگر کارکنان وعملے کی سالانہ کارکردگی روداد اب اس نئے نظام کے تحت آن لائن داخل کی جارہی ہے اور توقع کی جاتی ہے کہ اس سے بہتر انسانی وسائل کا انتظام ممکن ہوسکے گا۔
یہ پروجیکٹ، ایسا پروجیکٹ ہے، جس میں جدید ٹکنالوجی کااستعمال مجموعی اثر انگیزی بڑھانے کے لئے کیا گیا ہے ۔اس سے سی بی آئی سی کے تحت مرکزی جی ایس ٹی اور کسٹم سے متعلق اداروں میں کام کرنے والی بڑی تعداد میں افرادی قوت کا حوصلہ بھی بلند ہوگا۔ اس پروجیکٹ کو ڈجیٹائزیشن اور کاغذ کے استعمال کے بغیر سرکاری کام کاج کو آگے بڑھانے کے تئیں ملک کے سفر کا ایک اہم سنگ میل کہا جاسکتا ہے ۔
25U-21
(Visitor Counter : 48
نائب صدر جمہوریہ ہند کا سکریٹریٹ
نائب صدر جمہوریہ نے بیساکھی ، میشادی، ویشاکھڑی، پوتھنڈو، ویشو، نب برشا اور بوہاگ بیہو کے موقع پر ملک کے شہریوں کو مبارکباد
نائب صدر جمہوریہ جناب جگدیپ دھن کھڑ نے بیساکھی، میشادی، ویشاکھادی، پوتھانڈو، ویشو، نابابرشا اور بوہواگ بیہو کے موقع پر ملک کے شہریوں کو مبارکباد دی ہے۔ ان کے پیغام کا متن درج ذیل ہے:
’’میں بیساکھی، میشادی، ویشاکھڑی، پوتھنڈو، ویشو، نب برشا اور بوہاگ بیہو کے پرمسرت موقع پر اپنے تمام شہریوں کو دلی مبارکباد اور نیک خواہشات پیش کرتا ہوں۔
ملک کے مختلف علاقوں میں الگ الگ ناموں سے منائے جانے والے یہ تہوار ہماری متنوع ثقافت اور روایتوں کا ایک غیر منقسم حصہ ہے، جو اتحاد ، خیر سگالی اور بھائی چارے کے جذبے کی علامت ہے۔
جیسا کہ ہم فطرت کی کثرت اور ایک بھرپور فصل کے تحفے کا جشن مناتے ہیں، ہمیں فطرت کے ساتھ اپنے روابط اور ہمیں زند ہ رکھنے والے قدرتی وسائل کو محفوظ اور بچائے رکھنے کی ہماری ذمہ داری پر غور کرنے کے لئے کچھ وقت نکالنا چاہئے۔ ہمیں بے پناہ احترام اور ممنونیت کے ساتھ اپنے کسانوں کے وقف کا بھی اعتراف کرنا چاہئے، جو ہمیں غذا اور تغذیہ کی فراہمی کے لئے بے پناہ محنت کرتے ہیں۔
اس مبارک موقع پر آئیے ہم اتحاد،تکسیریت اور شمولیت کی قدروں کے تئیں اپنے عہد کو مضبوط کریں،جو ہمارے عظیم ملک کی تفسیر کرتا ہے۔آئیے ہم اپنے تنوع کا جشن منائیں اور اپنی مشترکہ انسانیت کو گلے لگائیں۔
میں دعا کرتا ہوں کہ یہ تہوار سب کے لئے مسرت، شادمانی اور خوشحالی لے کر آئے۔‘‘
وزیراعظم کا دفتر
وزیر اعظم نے شہری تفویض اعزازات کی تقریب میں شرکت کی
وزیر اعظم جناب نریندر مودی نے آج راشٹرپتی بھون میں شہری تفویض اعزازات کی تقریب میں شرکت کی۔
وزیر اعظم نے ٹویٹ کیا:
’’راشٹرپتی بھون میں شہری تفویض اعزازات کی تقریب میں شرکت کی جہاں پدم ایوارڈز دیے گئے تھے۔ ان شاندار کامیابیوں کے حاصل کرنے والوں کے درمیان رہنے سے بڑ ی تحریک ملتی ہے ، جنہوں نے مختلف شعبوں میں اپنے آپ کو ممتاز کیا ہے اور قومی ترقی میں اپنا تعاون پیش کیا ہے۔‘‘
صحت اور خاندانی بہبود کی وزارت
ڈاکٹر ہرش وردھن نے آسام میں جاپانی دماغی بخار  کی صورتحال کا جائزہ لینے کے لئے ایک مرکزی ٹیم روانہ کی ہے
ڈاکٹر ہرش وردھن نے متعلقہ لوگوں پر زور دیا ہے کہ وہ جے ای کے سلسلے میں زبردست آگاہی پروگرام شروع کریں
نئیدہلییکم جولائی ۔آسام میں جاپانی دماغی بخار  کے مبینہ کیسوں کے پیش نظر صحت اور خاندانی فلاح وبہبود کے مرکزی وزیر ڈاکٹر ہرش وردھن نے ریاست میں جاپانی بخار  کی صورتحال کا جائزہ لینے کے لئے ایک مرکزی ٹیم روانہ کی ہے۔ انہوں نے وزارت کو یہ ہدایت بھی کی ہے کہ وہ اس سلسلے میں ریاستی حکومت کی پوری حمایت کرے اور اسے ہر ممکن امداد فراہم کرے ۔ ڈاکٹر ہرش وردھن نے کہا ’’ میں صورتحال کا قریب سے جائزہ لے رہا ہوں ۔ وزارت صحت جے ای کی روک تھام اور بندوبست کے سلسلے میں حکومت آسام کے ساتھ تال میل قائم کئے ہوئے ہے تاکہ اس بات کو یقینی بنایا جاسکے کہ اس طرح کے کیسوں میں ریاست میں اضافہ نہ ہو۔‘‘
ڈاکٹر ہرش وردھن نے مزید کہا کہ مرکزی وزارت صحت حکومت آسام کو نگرانی اور تشخیصی آلات کے سلسلے میں تمام طرح کی لوجسٹیکل اور تکنیکی امداد فراہم کررہی ہے تاکہ جے ای کے مسئلے سے نمٹنے کے لئے حکومت آسام کو کوششوں کو مستحکم بنایا جاسکے ۔اس بات کو نوٹ کرتے ہوئے کہ جے ای کی روک تھام میں لوگوں کی شرکت اور انہیں بااختیار بناناسب سے بڑی اہمیت کا حامل ہے ۔ ڈاکٹرہرش وردھن نے تمام متعلقہ لوگوں پر زوردیا کہ وہ مختلف طبقوں کی طرف سے کئے جانے والے احتیاطی اقدامات کے سلسلے میں زبردست آگاہی مہم شروع کریں ۔
مرکزی ٹیم کی قیادت صحت اور خاندانی فلاح وبہبود کی وزارت میں ایڈیشنل سکریٹری جناب سنجیو کمار کررہے ہیں ۔ ان کے ساتھ نئی دہلی کے نیشنل ویکٹر بارن ڈزیزیز کنٹرول پروگرام کے سینئیر افسرا ن بھی ہیں۔مرکزی وزارت صحت کی ہدایات کے مطابق یہ ٹیم حالات کا جائزہ لینے کی خاطر آج شام وہاں پہنچ جائے گی۔
مرکزی وزارت صحت نے جے ای کی موثرروک تھام اورکنٹرول کے لئے ریاست آسام کو مندرجہ ذیل امدادفراہم کی ہے ۔
- آسام کے تمام 27 اضلاع کو جے ای ٹیکہ کاری مہم  کے تحت لایا گیا ہے ، جس کے بعد ٹیکہ کاری کے پروگرام کے ایک حصے کے طور پر معمول کی ٹیکہ کاری کی جائے گی۔
- آسام کے 10 اضلاع  کو جے ای کی روک تھام اور کنٹرول کی ہمہ جہت حکمت عملی کے تحت لایا گیا ہے ۔ان اضلاع کو بالغوں کو جے ای کی ٹیکہ کاری مہم کے تحت بھی رکھا گیا ہے ۔
- ان 10 اضلاع میں بچوں سے متعلق سات آئی سی یو  کے قیام کے لئے رقومات بھی فراہم کی گئی ہیں ۔ ان میں سے چار پی آئی سی یوز نے کام کرنا شروع کردیا ہے۔
- جے ای کی تشخیص کے سلسلے میں اب تک 28 سینٹینل سرولینس ہوسپیٹلس کی نشاندہی کی گئی ہے اور صحت اور خاندانی فلاح وبہبود کی وزارت ریاست کو مفت تشخیصی آلات فراہم کررہی ہے ۔
- جے ای سے متاثرہ مریضوں کی باز آبادکاری کے لئے مرکزی حکومت نے ڈبرو گڑھ میڈیکل کالج اورگواہاٹی میڈیکل کالج میں دو فزیکل میڈیسن اینڈ وی ہیبری ٹیشن  شعبوں کو مستحکم بنانے کے لئے رقمیں فراہم کی ہیں۔
جاپانی دماغی بخار پانی میں پیداہونے والے مچھروں کی وجہ س ے پھیلتا ہے ۔ یہ مچھر عام طورپر چاول کے کھیتوں اور ایسے بڑے آبی ذخیروں میں ، جن میں پیڑ پودوں کی کافی تعداد ہوتی ہے ، انڈے دیتے ہیں ۔ایک جگہ سے دوسری جگہ جانے والے پرندے اور سؤر جے ای کو ایک جگہ سے دوسری جگہ پھیلانے میں ایک اہم رول اداکرتے ہیں ۔
۰۰۰۰۰۰۰۰۰۰۰۰۰۰۰۰۰۰۰۰۰
U-2709
(Visitor Counter : 42
ارضیاتی سائنس کی وزارت
سُپرسائیکلونک طوفان‘امفان’کل شام مغربی بنگال کے ساحل کو عبور کرگیااور رفتہ رفتہ کمزور ہوکر بنگلہ دیش کے اوپر گہرے دباؤ میں تبدیل ہوگیا
کل ازحد شدید سمندری طوفان ‘امفان’ شمال-شمال مشرق کی جانب منتقل ہوگیا اور یہ دیگھا  اور ہٹیا  کے درمیان سندر بن کے نزدیک 20 مئی 2020 کو ہندوستانی معیاری وقت کے مطابق 15:30 اور17:30 بجے کے دوران مغربی بنگال- بنگلہ دیش کے ساحلوں کو عبور کرگیا اور یہ شدید سمندری طوفان میں تبدیل ہوگیا۔ 155 سے لیکر 130 کلو میٹر فی گھنٹے کی رفتار سے تیز ہوائیں چل رہی تھیں جن کی رفتار زیادہ سے زیادہ 185 کلو میٹرفی گھنٹے کی رفتار سے تھی۔ یہ سمندری طوفان مشرق- شمال مشرق کی جانب بڑھتے ہوئے اسی رات  بنگلہ دیش اور مغربی بنگال کے آس پاس کے علاقوں میں شدید سمندری طوفان کی شکل میں کمزور ہوگیا۔ یہ سمندری طوفان آج یعنی 21 مئی 2020 کو صبح سویرے بنگلہ دیش پر مزید کمزور ہوگیا۔ بعد ازاں یہ سمندر طوفان مزید کمزور ہوکر ہوا کےگہرے دباؤ میں تبدیل ہوگیا اور آج 21 مئی 2020 کو ہندوستانی معیاری وقت کے مطابق 11:30 بجے بنگلہ دیش پر 25ڈگری شمالی عرض البلد اور 89.6 ڈگری مشرقی طول البلد کے نزدیک کولکاتا سے تقریباً 300 کلو میٹر مشرق۔شمال مشرق میں مرکوز تھا۔ ڈھبری سے 110 کلو میٹر جنوب-جنوب مشرق میں اور رنگ پور  سے 80 کلو میٹر جنوب- جنوب مشرق میں مرتکز تھا۔
اس سمندری طوفان کے شمال- شمال مشرق کی جانب بدستور بڑھنے کاامکان ہے اور اگلے تین گھنٹے کے دوران یہ طوفان مزید کمزور ہوکر ہوا کے کم دباؤ میں تبدیل ہوجائیگا اور اگلے 12 گھنٹے کے دوران یہ دباؤ کافی کمزور ہوجائیگا۔
اس سلسلے میں پیش گوئی ٹریک اور شدید کا گوشوارہ درج ذیل ہے:
|
|
تاریخ/اوقات 
|
|
پوزیشن 
|
|
زیادہ سے زیادہ ہمہ گیر سطحی ہواؤں کی رفتار 
|
|
سائیکلونک ڈسٹربنس کازمرہ
|
|
21.05.20/1130
|
|
25.0/89.6
|
|
50-60 gusting to 70
|
|
گہرا دباؤ
|
|
21.05.20/1730
|
|
26.2/90.3
|
|
30-40 gusting to 50
|
|
دباؤ
بھاری بارش کاانتباہ
آسام اور میگھالیہ:21 مئی 2020 کو زیادہ تر مقامات پر ہلکی سے معتدل بارش ہونے کا امکان ہے۔ساتھ ہی دور دراز کے مقامات انتہائی شدید بارش ہوسکتی ہے۔
اروناچل پردیش:21 مئی 2020 کو زیادہ تر مقامات پر ہلکی سے معتدل بارش ہونے کاامکان ہے۔ ساتھ ہی ساتھ دور دراز کے مقامات پر موسلادھار بارش ہوسکتی ہے۔
ہواؤں سے متعلق انتباہ:
مغربی آسام اور مغربی میگھالیہ میں شام تک 50 سے 60 کلو میٹر فی گھنٹے کی رفتار سے جھکڑدار ہوائیں چلیں گی جن کی رفتار 70کلو میٹر فی گھنٹے تک پہنچ سکتی ہے۔ بعدازاں ان کا زور آہستہ آہستہ کم ہوتا جائیگا۔
مغربی بنگال میں موسم کی پیش گوئی:
زیادہ سے زیادہ تیز رفتار ہوا ریکارڈ کی گئی۔
کولکاتا میں 20 مئی کو ہندوستانی معیاری وقت کے مطابق 18:55 بجے 130 کلو میٹر فی گھنٹے کی رفتار سے ہوا چلنے کی اطلاع ہے اور کولکاتا  ہندوستانی معیاری وقت کے مطابق 17:52 بجے 112 کلو میٹر فی گھنٹے کی رفتار سے ہوا چلنے کی اطلاع ہے۔
20 مئی کو علی پور میں 24 سینٹی میٹر دمدم میں 20 سینٹی میٹر اور ہلدیہ میں 8 سینٹی میٹر بارش ریکارڈ کی گئی۔
سسٹم کے تحت تازہ ترین جانکاری حاصل کرنے کیلئے براہ کرم درج ذیل دونوں ویب سائٹ ملاحظہ کریں
www.rsmcnewdelhi.imd.gov.in اور www.mausam.imd.gov.in
براہ کرم درج ذیل لنک میں تفصیلی اور تازہ ترین گرافکس ملاحظہ کریں

-----------------------
م ن۔م ع۔ ع ن
U NO: 2721
(Visitor Counter : 108
امور داخلہ کی وزارت
بی پی آر اینڈ ڈی نے پولیس تصدیق کی خدمات پر ورکشاپ کا انعقاد کیا
نئی دہلی،26؍جولائی،بیورو آف پولیس ریسرچ اینڈ ڈیولپمنٹ  نے نئی دہلی میں پولیس تصدیق کی خدمات کے معیارات پر ایک ورکشاپ کا انعقاد کیا۔
اس ورکشاپ میں ریاستوں ؍ مرکز کے زیر انتظام علاقوں کے ذریعے اپنائے جانے والے بہترین طریقہ کار اور معیارات میں ساجھیداری کا موقع فراہم کیا گیا ، جو پولیس کی تصدیق سے متعلق خدمات کے لئے قومی معیارات قائم کرنے میں تعاون کریں گے۔ اس کا مقصد پولیس کی تصدیق کی خدمات میں شفافیت اور تیزی لانے کو یقینی بنانے اور بدعنوانی کے امکانات کو ختم کرنے کے لئے ٹیکنالوجی کے استعمال پر زور دینا تھا۔
پولیس کی تصدیق سے متعلق خدمات میں پاسپورٹ کے اجراء ، ملازمت ، کچھ ملکوں کے ویزا کے لئے پولیس کلیئرنس سرٹیفکٹ وغیرہ جیسی خدمات شامل ہیں۔ پولیس خدمات کی ترسیل میں شفافیت اور تیزی لانے خاص طور پر آن لائن درخواست دینے اور ادائیگی کرنے کا نظام بڑی حد تک فائدہ مند ثابت ہوگا۔
یہ ورکشاپ بی پی آر اینڈ ڈی کے ڈائریکٹر جنرل وی ایس کے کامودی کی صدارت میں منعقد ہوئی۔ اس میں 14 ریاستوں اور مرکز کے زیر انتظام تین علاقوں کے سب انسپکٹر سے اے ڈی جی کے رینک کے 35 مندوبین نے شرکت کی۔ ورکشاپ میں نئی دہلی کے غیر ملکیوں سے متعلق علاقائی رجسٹریشن آفس  نے بھی نمائندگی کی۔ اس پروجیکٹ میں نئی دہلی کا انڈین پولیس فاؤنڈیشن اینڈ انسٹی ٹیوٹ ساجھیدار ہے۔
مہاراشٹر ، دہلی ، تلنگانہ اور اترپردیش کے مندوبین نے اپنی اپنی ریاستوں میں پولیس تصدیق کی خدمات سے متعلق تیار کئے گئے نظام کے بارے میں تفصیلات پیش کیں۔ ان پر تبادہ خیال اور غور و خوض کیا گیا ۔
۔۔۔۔۔۔۔۔۔۔۔۔۔۔۔

U-3469
(Visitor Counter : 48
صحت اور خاندانی بہبود کی وزارت
بھارت میں کووڈ-19 ویکسین کے مجموعی طورپر77.24 کروڑسے زیادہ ٹیکے لگائے جاچکے ہیں
پچھلے 24 گھنٹوں میں 63.97 لاکھ سے زیادہ لوگوں کو ٹیکے لگائے گئے
شفایابی کی شرح اس وقت 97.65 فیصد ہے
گزشتہ چوبیس گھنٹوں کے دوران 34,403 نئے معاملات درج کئے گئے
ہندوستان میں زیر علاج مریضوں کی تعداد  ہے، جوکُل معاملوں کا 1.02 فیصد ہے
جانچ کے بعد متاثرپائے جانے والےافرادکی ہفتہ وارشرحفیصد ہے، جو گزشتہ 84دنوں میں 3فیصد سےبھی کم درج ہورہی ہے
آج صبح 7 بجے تک دستیاب عبوری رپورٹ کے مطابق گزشتہ 24 گھنٹوں میں کووڈ سے بچاؤ کے 63,97,972 ٹیکے لگائے جانے کے ساتھ ہی ملک میں مجموعی طور پرکووڈ -19 کے 77.24 کروڑ سے زیادہ یعنی ٹیکے لگائے جاچکے ہیں۔عبوری رپورٹ کے مطابق 77,78,319سیشن کے دوران یہ ٹیکے لگائے گئے ہیں۔
مجموعی طورپر جو ٹیکے لگائے گئے ، ان کی تعداد مندرجہ ذیل ہے:
|
|
حفظان صحت کے کارکنان
|
|
پہلی ڈوز
|
|
1,03,66,108
|
|
دوسری ڈوز
|
|
86,55,036
|
|
پیش پیش رہنے والے صحت کارکنان
|
|
پہلی ڈوز
|
|
1,83,41,064
|
|
دوسری ڈوز
|
|
1,42,56,730
|
|
18 سال سے 44 سال تک کی عمر کے افراد
|
|
پہلی ڈوز
|
|
31,20,61,294
|
|
دوسری ڈوز
|
|
5,05,68,273
|
|
45 سال سے 59 سال تک کی عمر کے افراد
|
|
پہلی ڈوز
|
|
14,69,74,803
|
|
دوسری ڈوز
|
|
6,56,47,680
|
|
60 سال یا اس سے زیادہ عمر کے افراد
|
|
پہلی ڈوز
|
|
9,48,63,636
|
|
دوسری ڈوز
|
|
5,06,91,120
|
|
میزان
|
|
77,24,25,744
مرکزی حکومت پورے ملک میں کووڈ -19 کی ٹیکہ کاری کے دائرے کو بڑھانے اور اس کی رفتار تیز کرنے کے تئیں عہدبستہ ہے۔
پچھلے 24 گھنٹوں میں 37,950 مریض صحت یاب ہوئے ہیں۔اس طرح عالمی وبا کے شروع ہونے کے بعد سے صحتیاب ہونےو الے مریضوں کی کُل تعداد 3,25,98,424 ہوگئی ہے۔
اس کے نتیجے میں بھارت میں صحتیابی کی شرح 97.65 فیصدتک پہنچ گئی ہے۔
مرکز ،ریاستوں اور مرکز کے زیر انتظام علاقوں کی جانب سے ٹھوس اور مشترکہ کوششوں کی وجہ سے گذشتہ 82 دن سے مسلسل یومیہ 50000 سے بھی کم نئے کیسں درج ہورہے ہیں۔
گزشتہ 24 گھنٹوں میں34,403 نئے کیس درج کئے گئے۔
سردست زیر علاج مریضوں کی تعداد 3,39,056 ہے جبکہ سردست ملک کے کُل متاثرہ معاملوں میں سے زیرعلاج مریضوں کی تعداد 1.02 فیصد ہے ۔
ملک بھر میں طبی جانچ کی صلاحیت میں لگاتاراضافہ کیا جارہا ہے ۔ پچھلے 24 گھنٹوں میں 15,27,420 نمونوں کی جانچ کی گئی ۔ بھارت میں ابھی تک مجموعی طور پر 54.92 کروڑ سے زیادہ یعنی  نمونوں کی جانچ کی جاچکی ہے۔
ملک بھر میں طبی جانچ کی صلاحیت میں خاطرخواہ اضافہ کیا گیا ہے۔طبی جانچ کے بعد متاثر پائے جانے والے افراد کی ہفتہ وار شرح 1.97 فیصد ہے۔گزشتہ 84دنوں میں طبی جانچ کے بعد متاثرپائے جانے والےافراد کی ہفتہ وارشرح مسلسل 3 فیصدسےکم درج ہورہی ہے ۔ یومیہ متاثرہ افراد کی شرح 2.25 فیصد ہے۔ گزشتہ 18دن سے متاثرہ افرادکی شرح 3 فیصد سےبھی کم ہے اور لگاتار 101دن سے یہ شرح 5فیصد سے کم درج ہورہی ہے ۔
وزارت آیوش
یوگاکے عالمی دن 2021پروزیراعظم کایوگاایوارڈ
حکومت ہند کی آیوش وزارت 9نومبر ، 2014کو اپنی تشکیل کے دن سے ہی عالمی سطح پر یوگاکو اپنانے اوراسے تسلیم کرنے میں آسانی فراہم کرنے کے ویژن کے ساتھ سرگرمی کے ساتھ کام کررہی ہے ۔ آیوش وزارت کی جانب سے کئے گئے اہم اقدامات میں سے عالمی یوگادن بھی ایک ہے ۔ اسے عالمی سطح پر شناخت مل چکی ہے اور قبول بھی کیاجاچکاہے ۔ یوگاکاعالمی دن منانے کا مقصد دنیا بھرکے لوگوں کو یوگا کے فائدہ کے بارے میں بتانا اوریوگاکے ذریعہ صحت اور بیماریوں سے محفوظ رہنے میں لوگوں کی دلچسپی پیداکرنے اقدامات کرناہے ۔
عزت مآب وزیراعظم جناب نریندرمودی نے دوسرے عالمی یوگادن 2016کے موقع پر یوگاایوارڈ کے دو زمروں ایک قومی اورایک بین الاقوامی کا اعلان کیاتھا۔ اس کا اعلان عالمی یوگا دن پر کیاجاتاہے ، ان ایوارڈز کا مقصد یوگا کا فروغ اور ترقی سے تسلسل کے ساتھ سماج پراہم اثرات مرتب کرنے والے افراد /تنظیموں کو تسلیم کرنا ہے ۔کووڈ -19وباکے سبب 2020میں ایوارڈز کے لئے درخواستیں مدعونہیں کی گئی تھیں ۔ لیکن حکومت ہند کی آیوش وزارت پچھلے سال کی طرح ہی ملک کے مختلف علاقوں کے کامیاب اشخاص اور یوگا کے شعبے کے اداروں کو وزیراعظم کے یوگا ایوارڈ سے سرفراز کرے گا۔ ایوارڈMy Govپلیٹ فارم پر پوسٹ کیاجائے گا۔ ہندنژاد شخص /ادارے کے لئے قومی ایوارڈ میں دوزمرے ہوں گے اورہندوستانی لوگ غیرملکی افراد کے لئے دوبین الاقوامی زمرے ہوں گے ۔ ان ایوارڈز کے لئے درخواست کنندگان /نامزدگان کے پاس یوگا شعبے میں جامع تجربہ ہونا چاہیئے اوریوگا کی گہری سمجھ بھی ہونی چاہیئے ۔ اس ایوارڈ عمل کے تحت غوروخوض کے لئے تمام پہلوؤں سے تمام درخواستیں درخواست کنندگان براہ راست ارسال کرسکتے ہیں یا یوگاکے شعبے میں کام کرنے والے مشہورشخص یاادارے کے ذریعہ نامزدکئے جاسکتے ہیں ۔ ایک درخواست کنندہ صرف ایک زمرے کے لئے ہی نامزد کیاجاسکتاہے ۔ یعنی مخصوص زمرے میں قومی ایوارڈیا بین الاقوامی ایوارڈ میں سے کسی ایک ایوارڈ کے لئے ۔
اس سال کے لئے نامزدگی کاعمل 30مارچ 2021سے شروع ہوگی اوردرخواستیں جمع کرنے کی آخری تاریخ 30اپریل ، 2021ہے ۔ انتخاب کا عمل ایک پہلے سے تشریح شدہ عمل ہے جس کے لئے حکومت ہند کی آیوش وزارت کے ذریعہ دوکمیٹیاں بنائی جاتی ہیں ۔ یہ کمیٹیاں ہیں ، جانچ کمیٹی اور فیصلہ ساز کمیٹی ۔ یہ کمیٹیاں ہی ایوارڈ پانے والے کے ناموں کو حتمی طورپرانتخاب کریں گی اورتجزیاتی پالیسی طے کریں گی ۔ خواہشمند حضرات نامزدگی عمل کی سمجھ اورحصہ لینے کے لئے https://innovateindia.mygov.in/pm-yoga-awards/پر
پی ایم وائی اے پرپیج کو ایکسیس کرسکتے ہیں ۔
ایوارڈ حاصل کرنے والوں کو ایک ٹرافی ،توصیف نامہ اور25لاکھ روپے نقد انعام دیاجائے گا۔ اس ایوارڈ کا اعلان 21جون ، 2021کو عالمی یوگادن پرکیاجائے گا۔ مشترکہ طورپرکامیاب ہونے کی صورت میں ایوارڈ کامیاب کنندگان میں تقسیم کردیاجائے گا۔
وزارات ثقافت
امور خارجہ اور ثقافت کی وزیر مملکت محترمہ میناکشی لیکھی نے 17 مارچ کو کویت میں فیسٹول آف انڈیا کا ورچوئل طور پر افتتاح کیا
کویت میں ہندوستان کا تہوار دونوں ممالک کے درمیان سرگرم ثقافتی تعلقات کو مزید مستحکم کرے گا: محترمہ میناکشی لیکھی
امور خارجہ اور ثقافت کی وزیر مملکت محترمہ میناکشی لیکھی نے 17 مارچ 2023 کو کویت میں منعقد ہونے والے ‘‘فیسٹول آف انڈیا’’ کے افتتاحی پروگرام کا ورچوئل طور پر افتتاح کیا۔ اجتماع سے خطاب کرتے ہوئے انہوں نے ہندوستان اور کویت کے درمیان مضبوط تاریخی تعلقات پر روشنی ڈالی اور ہندوستان اور کویت کے درمیان جاری ثقافتی تبادلے کی بھی تعریف کی۔ انہوں نے اس بات پر زور دیا کہ کویت میں ہندوستان کا تہوار دونوں ممالک کے درمیان متحرک ثقافتی تعلقات کو مزید مضبوط کرے گا۔
فیسٹول کی خاص بات وزارت ثقافت، حکومت ہند کی طرف سے بھیجے گئے معروف ہندوستانی ثقافتی گروپوں کی کارکردگی تھی۔ فیسٹول میں پرفارم کرنے والے تین گروپس تھے؛  قطبی برادران - قوالی پرفارمنس،  حسن خان اور گروپ - راجستھانی لوک گیت، اور  دی انیرودھ ورما کلیکٹو - ہندوستانی کلاسیکی اور معاصر موسیقی کا فیوژن۔ ثقافتی گروپوں نے ہندوستان کے متنوع خطوں، ثقافتوں اور مذاہب سے اپنی پرفارمنس کے ساتھ ہندوستان کی ہم آہنگ تہذیب کی تصویر پیش کی۔
کویت میں 17 سے 18 مارچ 2023 تک ہندوستانی سفارتخانے، کویت نے وزارت ثقافت، حکومت ہند کے زیراہتمام فیسٹول آف انڈیا کا انعقاد کیا۔ کووڈ 19 وبائی مرض کے بعد وزارت ثقافت کے ذریعہ بیرون ملک یہ ہندوستان کا پہلا تہوار تھا۔ اس فیسٹول کے انعقاد میں وزارت اطلاعات و ثقافت، حکومت مملکت کویت اور نیشنل کونسل فار کلچر، آرٹس اینڈ لیٹرز ، حکومت مملکت کویت نے تعاون کیا۔ 18 مارچ 2023 کو دار الاظہر اسلامیہ ، یرموک کلچرل سینٹر میں آخری پروگرام کا اہتمام کیا گیا تھا۔ پروگرام میں کویتی دوستوں اور ہندوستانی برادری نے بھرپور شرکت کی۔
ثقافتی پرفارمنس کے ساتھ ساتھ، بھارتی سفارت خانہ، کویت نے 18 مارچ 2023 کو کویتی دوستوں اور سفارتی برادری کے لیے ‘درخشاں بھارت – سیاحتی نمائش’ اور بھارت کے کافی کو چکھنے کے لئے پروگرام کا اہتمام کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 58